DECIZIA CONSILIULUI
din 12 februarie 2007
de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Banco de España
(2007/97/CE)
CONSILIUL UNIUNII EUROPENE,
având în vedere Protocolul privind Statutul Sistemului European al Băncilor Centrale și al Băncii Centrale Europene, anexat la Tratatul de instituire a Comunității Europene, în special articolul 27 alineatul (1),
având în vedere Recomandarea BCE/2006/18 a Băncii Centrale Europene din 13 noiembrie 2006 adresată Consiliului Uniunii Europene cu privire la auditorii externi ai Banco de España (1),
întrucât:
(1)
Conturile Băncii Centrale Europene (BCE) și ale băncilor centrale naționale trebuie să fie auditate de auditori externi independenți recomandați de Consiliul guvernatorilor BCE și aprobați de Consiliu.
(2)
În conformitate cu articolul 4 alineatul (2) din Legea nr. 13/1994 privind autonomia Banco de España și cu articolele 29 alineatul (3) și 31 din regulamentul acesteia de funcționare, conturile Banco de España sunt auditate de auditori externi independenți, în conformitate cu dispozițiile articolului 27 din Statutul Sistemului European al Băncilor Centrale și al Băncii Centrale Europene și în temeiul dispozițiilor Legii nr. 19/1988 privind auditarea conturilor (2) în ceea ce privește eligibilitatea, mandatul și rotația auditorilor.
(3)
Mandatul actualilor auditori externi ai Banco de España va expira după auditul pentru exercițiul financiar 2005. În consecință, este necesar să se desemneze auditori externi de la începerea exercițiului financiar 2006.
(4)
Banco de España a ales Deloitte, S.L. ca auditor extern pentru exercițiile financiare 2006-2008, mandatul acestuia fiind, ulterior, reînnoibil pe o bază anuală până la încheierea exercițiului financiar 2012.
(5)
BCE consideră că auditorul extern ales de Banco de España îndeplinește cerințele necesare pentru a fi desemnat și, prin urmare, Consiliul guvernatorilor BCE recomandă desemnarea Deloitte, S.L. pentru exercițiile financiare 2006-2008, mandatul acestuia fiind reînnoibil, ulterior, pe o bază anuală până la încheierea exercițiului financiar 2012.
(6)
Este oportun să se dea curs recomandării Consiliului Guvernatorilor BCE și să se modifice corespunzător Decizia 1999/70/CE (3),
DECIDE:
Articolul 1
Articolul 1 alineatul (3) din Decizia 1999/70/CE se înlocuiește cu următorul text:
„(3) Prin prezenta decizie, se aprobă Deloitte, S.L. în calitate de auditor extern al Banco de España pentru exercițiile financiare 2006-2008.
Acest mandat poate fi reînnoit ulterior pe o bază anuală până la încheierea exercițiului financiar 2012.”
Articolul 2
Prezenta decizie se comunică Băncii Centrale Europene.
Articolul 3
Prezenta decizie se publică în Jurnalul Oficial al Uniunii Europene.
Adoptată la Bruxelles, 12 februarie 2007.